**Paziņojums par nomas tiesību izsoli – nekustamajam īpašumam “Rezidence”, Pils ielā 16, Siguldā, Siguldas novadā**

2018.gada 9.maijā plkst.11.00, Siguldas Valsts ģimnāzijas Deputātu zālē, Krišjāņa Barona ielā 10, Siguldā, Siguldas novadā, notiks nekustamā īpašuma – “Rezidence”, Pils ielā 16, Siguldā, Siguldas novadā – nomas tiesību mutiskā izsole ar augšupejošu soli. Sākotnējā nomas maksa par 1 kvadrātmetru mēnesī 4,50 EUR un PVN 21%. Viens izsoles solis 0,10 EUR un PVN.

Nomas tiesību pretendentu reģistrācija un pieteikuma iesniegšana notiek Siguldas novada pašvaldībā darba dienās no 2018.gada 27.aprīļa līdz 2018.gada 8.maijam līdz plkst.17:00,203.kabinetā, Zinātnes ielā 7, Siguldas pagastā, Siguldas novadā. Uzziņas pa tālruni 28357158 (P/A “Siguldas Attīstības aģentūra” direktore Laura Skrodele).

Līdz pieteikuma iesniegšanai izsoles pretendentam jāsamaksā dalības maksa 10,00 EUR, t.sk. PVN un nodrošinājums 20,00 EUR, ieskaitot to Siguldas novada pašvaldības kontā LV15UNLA 0027 8001 3040 4, kas atvērts a/s „SEB banka”, kods UNLALV2X.

**Informācija par nomas objektu:**

Adrese –Pils iela 16, Siguldā, Siguldas novadā, LV-2150

Kadastra apzīmējums – 8015 002 1818 004

Nomas objekta veids – neapdzīvojama telpa

Lietošanas mērķis – mākslinieku, dizaineru, kā arī amatnieku darbnīcas iekārtošanai, darbības nodrošināšanai un amatnieku izgatavotās produkcijas tirdzniecībai

Telpu platība – darbnīca Nr.1 telpas 46,1m2 , palīgtelpa 2,4 m2 un WC 3,0 m2 platībā;

darbnīca Nr.2 telpas 62,3 m2 platībā;

darbnīca Nr.3 telpas 44,9 m2 , palīgtelpa 5,2 m2 un WC 3,9 m2 platībā.

Nomas termiņš - 5 gadi

Nekustamā īpašuma apskate notiek iepriekš nosūtot pieteikumu uz e-pastu: edijs.abele@sigulda.lv